
1.  Asjaolud ja menetluse käik

Narva Linnavalitsuse 13.01.2010 määrusega nr 53 “Narva Linnavalitsuse eluasemekomisjoni põhimäärus” (edaspidi ka põhimäärus) kehtestati Narva Linnavalitsuse eluasemekomisjoni (edaspidi ka eluasemekomisjon või komisjon)  põhiülesanded, töökord, komisjoni moodustamise alused ja korra ning tegevuse alused.

Põhimääruse § 1 kohaselt on eluasemekomisjon alatine komisjon ning vastavalt põhimääruse §-le 4 komisjoni koosseisu kinnitab ning teeb selles muudatusi linnavalitsus.

Narva Linnavalitsuse 18.11.2009 korraldusega nr 1346-k „Narva Linnavalitsuse eluasemekomisjoni koosseisu kinnitamine“ kinnitati eluasemekomisjoni koosseis. 

1.1. Narva Linnavalitsuse 29.06.2011 korraldusega nr 617-k muudeti Narva eluasemekomisjoni koosseisu ning arvati komisjoni koosseisust välja komisjoni esimees Andrei Filippov ja kinnitati uueks liikmeks abilinnapea Natalja Šibalova.
1.2. Narva Linnavalitsuse 24.03.2010 korraldusega nr 373-k muudeti Narva eluasemekomisjoni koosseisu ning arvati komisjoni koosseisust välja Narva Linnavalitsuse Linnavara- ja majandusameti linnavarade osakonna elamuteenistuse peaspetsialisti Irina Geveller (seoses teenistussuhte peatumisega) ning komisjoni uueks liikmeks kinnitati Narva Linnavalitsuse Linnavara- ja majandusameti linnavarade osakonna elamuteenistuse peaspetsialisti kohusetäitja Anna Pettšenko.

Kuna alates 15.10.2013 naases Irina Geveller tööle, on tekkinud vajadus viia I. Geveller uuesti komisjoni koosseisu. Kirjalik nõusolek Irina Gevellerilt selleks on saadud.

1.3. Narva Linnavalitsuse 13.09.2013 korraldusega nr 848-k pandi ajutiselt, kuid mitte kauemaks kui 27.06.2013, Narva Linna Arenduse ja Ökonoomika Ameti direktori ülesannete täitmine linnavara osakonna juhatajale Jelena Skulatšovale, vabastades ta täielikult oma ülesannete täitmisest. Jelena Skulatšova on ühtlasi eluasemekomisjoni liige ja taotleb enda ajutist vabastamist  eluasemekomisjoni liikme ülesannetest.

1.4. Alates 23.09.2013 on Anna Pettšenko määratud linnavara osakonna juhataja kohusetäitjaks ja seepärast on otstarbekas jätta ta komisjoni koosseisu.

Eelpooltoodud asjaoludele tuginedes on vaja teha muudatused Narva Linnavalitsuse  eluasemekomisjoni  koosseisus.

2. Õiguslikud alused

Kohaliku omavalitsuse korralduse  seaduse § 49  lõike 11 kohaselt, linnavalitsuse komisjonide  moodustamise  alused ja korra  ning  tegevuse alused kehtestab  volikogu.

Narva Linnavolikogu 29.06.2000 määruse nr 36/15 „Narva linna  põhimäärus“ punkti 5.7.1 esimese lause kohaselt linnavalitsusel on õigus  moodustada alalisi ja ajutisi  komisjone.  

Narva Linnavalitsuse 13.01.2010 määrusega nr 53 kinnitatud Narva Linnavalitsuse eluasemekomisjoni põhimääruse § 4 esimese lause kohaselt komisjoni  koosseisu  kinnitab ja  teeb selles  muudatusi  linnavalitsus.

3. Otsus

3.1. Peatada ajutiselt Narva Linna Arenduse ja Ökonoomika Ameti linnavara osakonna juhataja direktori ülesannetes Jelena Skulatšova volitused Narva Linnavalitsuse eluasemekomisjoni liikmena.

3.2. Lisada Narva Linnavalitsuse eluasemekomisjoni koosseisu  Narva Linna Arenduse ja Ökonoomika Ameti linnavara osakonna elamuteenistuse peaspetsialist Irina Geveller.

3.3. Jätta Narva Linnavalitsuse eluasemekomisjoni koosseisu Narva Linna Arenduse ja Ökonoomika linnavara osakonna juhataja kohusetäitja Anna Pettšenko.

4. Rakendussätted

4.1. Narva linna Arenduse ja Ökonoomika Ametil  teha  käesolev  korraldus  asjaosalistele teatavaks.

4.2. Korraldus jõustub seaduses sätestatud korras.

4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

